उदयपुर. कुराबड़ थाने के कासिया गांव में पिछले साल एक महिला की पेड़ से गिरने पर हुई मौत को पुलिस ने जांच किए बगैर पीहर पक्ष के आरोपों के आधार पर हत्या का केस बना दिया। एडीजे-1 बी.एस.पंड्या ने 1 वर्ष से पत्नी की हत्या के आरोप की प्रताड़ना सह रहे बाबू लाल को बरी करते हुए कड़ी टिप्पणी की कि पुलिस को महज कल्पनाओं के आधार पर केस नहीं बनाना चाहिए। जांच अधिकारी की अकर्मण्यता से अदालत का समय बर्बाद हुआ। वहीं निर्दोष पति को पत्नी की हत्या के आरोप से प्रताड़ित होना पड़ा। हत्या की रिपोर्ट लिखाई थी...
पोस्टमार्टम रिपोर्ट में बताया था...
ऊंची जगह से गिरने से हुई थी मौत : गत वर्ष 1 मार्च को अंबा देवी की उसके घर के सामने स्थित बबूल के पेड़ के नीचे संदिग्ध हालत में मृत्यु हो गई थी। अंबा लकड़ी काटने गई थी जबकि उसका पति बाबू लाल उर्फ बबलू पुत्र मन्ना रावत राशन की दुकान पर गेहूं लेने गया था। बाबू लाल गेहूं लेकर घर लौटा तो पेड़ के नीचे अंबा बेहोश पड़ी थी। शरीर में कोई हलचल नहीं होने के बावजूद कुराबड़ डिस्पेंसरी ले गए जहां उसे मृत घोषित कर दिया गया। पुलिस को मृतका के शरीर पर चोट का कोई निशान दिखाई नहीं दिया। पोस्टमार्टम रिपोर्ट में किसी ऊंचे स्थान से गिरने से पेट में अंदरूनी चोट आने से रक्त स्राव हो जाना मौत का कारण बताया गया था। मृतका के भाई केशू लाल ने बहन की हत्या की रिपोर्ट लिखाई थी।
पीहर पक्ष के दबाव में पुलिस ने झूठे आरोप मान लिए सही...
पीहर पक्ष के आरोपों के दबाव में आकर पुलिस ने पति-पत्नी के बीच झगड़ा होने या मारपीट के सबूत जुटाए बगैर काल्पनिक आरोप लगा दिए। जांच अधिकारी ने केस डायरी में लिखा था कि पति ने पत्नी के पेट में लात मार मारकर हत्या कर दी थी। बचाव पक्ष के वकील सुरेंद्र मेनारिया ने मृतका के पति बाबू लाल रावत पर लगाए गए आरोपों को काल्पनिक बताए। मृतका के शरीर पर बाहरी चोट का कोई निशान नहीं था। उसके शरीर पर खरोंच तक दिखाई नहीं दी। पति-पत्नी के बीच संबंध सामान्य न होने की भी बात सामने नहीं आई।
hin_Deva hin_Deva hin_Deva hin_Deva hin_Deva